Leonardo Bruni stammet fra en fattig familie og kom som student til Firenze. Her studerte han under den greske lærde Manuel Chrysoloras.Senere var han den fremste eleven til humanisten Coluccio Salutati. Han etterfulgte Salutati som kansler i 1410. Brunis tid som kansler i Firenze var ikke like farefylt som den hadde vært noen år tidligere, men ble ikke desto mindre preget av seiglivede kriger. Hans periode var mindre opphøyd enn hans forgjengers, ettersom først familien Albazzi og senere Medici dominerte Firenze.